Nyeste Skilderie af Kiøbenhavn, 1811-04-29
Bekjendtgjørelse. J Følge Hans Majestæts allernaadigste Befaling bekjendtgjøres herved følgende fra Premier-Lieutenant de Falsen, Commandeur af Dannebrog, ankomne allerunderdanigste Rapport af 10 d. M., Efterat jeg den 2den Julii havde forenet mig med Lieutenant Fog, modtog vi ved Søesignalet Efterretning om en fiendtlig Flaades Ankring imellem Seierøe og Øen Hjelmen. Vi satte strax Coursen derned, og observerede den 3die Flaaden beliggende 1 1/2 Miil S. O. af Hjelmen. Den bestod efter Gisning af 4 Linieskibe, 2 Fregatter, 2 Brigger, 1 Cutter og 169 Førselskibe. Alle Orlogsmændene havde placeret dem paa den S. O. lige Ende af Convoyen, af Frygt for Belts baadene. Jkkun en liden Fregat, efter Gisning, og en Catter var beliggende paa den N. Welige Side og over 1/2 Miil fjernet fra det nærmeste Orlogsskib. Da Veiret den 4de begunstigede os og det om Aftenen blev fuldkomment stille, besluttede jeg at attaqvere den N. Welige Deel af Convoyen. Kl. 10 om Aftenen roede jeg fra Hielmen med 7 Canonbaade og 10 Joller. Hele Natten havde videt afgjorteste Stille. Kl. 1 1/4 var vi den N. Willige Deel af Flaaden paa Skud Distance og beskjød den med al muelig Force til Kl. 3, da Fregatskibet havde mistet sin Stormast, Forstang, Krydstang og var sammenskudt til et synkefærdigt Vrag, Cutteren sjunken og hele den nordlige Deel af Convoyen meget beskadiget. Brandgranaterne brugte Flotillen med megen Fordeel, i 2de Skibe var der Jld, og flere vilde brændt, om ikke just nu en frisk Brise af N. W. var opstaaet, som i mindre end 10 Minuter blæste op til en rask Bram seils Kuling. - Paa det tilsomste fortsatte vi nu vores Retirade, forfulgt af alle Flaadens Orlogsmænd. De 4 danske Canonbaade og 10 Canon joller lod jeg nedlægge Masterne og roe sig op i Vinden af Hjelmen til, medens jeg med de 3 Canonbaade af engelsk Bygning, som i den svære Søgang, det strax satte op med, formedelst deres høie Master ei kunde roe, stræbte bi de Vind ind mod Landet. Neppe en halv Time efterat Retiraden var begyndt opkom en heftig Taage med tiltagende Kuling, der bragte os de 3 Linieskibe og 2 Brigger, som stærkt jagede os, ud af Sigte. Saasnart jeg var sikker paa at være useet af dem, forandrede jeg strax Coursen og styrede saalænge Nord paa. at jeg ikke tvivlede paa at have undgaaet dem. Jeg vendte derpaa atter imod Land igjen i Haab om at naae Havmøllen, da jeg pludseligen fandt mig beskudt af en fiendtlig Brig, jeg endnu ikke kunde see, paa Pistolskuds Distance. Briggen løb hastig op imellem Lieutenant Buhl og Oldeland, som var tæt sammen, og mig, afskar mig fra dem og begyndte en saa rasende Jld paa disse 2 Baade, at jeg snart saae dem stryge, efterat begge Officererne vare haardt saarede, og stort Blodbad anrettet blandt Mandskabet. Det tyknede til igjen og jeg fandt Leilighed til at undvige, men traf saa uhældig just at sætte Coursen paa et 74 Canon skib, som jeg i Tykningen ikke kunde see førend jeg var under dets Canoner. Uagtet jeg modtog dets glatte Lag fra begge Batterier, kom jeg det dog agter om og styrede igjen bidevind op, hvor jeg atter i den vedvarende Tykning kom ind under et andet Linieskibs Canoner, der ligeledes affyrede sine fulde Batterier af Skraae paa mig. Her mistede jeg mine Seil og fik Masten beskadiget. Med Aarerne arbeidede jeg mig nu op i Vinden, hvor min grændseløse Ulykke atter lod mig træffe paa et 3die Linieskib, ogsaa dets Jld udholdt jeg og roede mig stedse med Force op i Vinden, da de 2 første Linieskibe, som havde lettet, atter kom efter mig, ledet af mine Aarers og Roegaflers Allarm. Tvende Lag fik jeg af det ene af disse Skibe, der stedse qvancerede ind paa mig, da jeg indsaae Umueligheden af længere at undgaae Overgivelse. Omgivet af Døde og Saarede, selv let bleveret, saae jeg intet for mig tilbage, uden at stryge mit Flag, som skeete da Chalouppen var synkefærdig, og saaledes overgav jeg den i Fiendens Hænder. Jeg blev bragt ombord paa Orlogskibet Dictator, hvor ogsaa Lieutenant Buhl, som var skudt af en Skraaekugle i Ryggen, og Maanedslieutenant Oldeland, hvis Laar var gjennemskudt af en Riffelkugle, ankom Vi have i alt 4 Døde, 9 haardt og 7 let Blesserede. Orlogskibet Cresse havde imidlertid krydset sig op til de flygtende Canonbaade, og afskaaret Canonjollen No. 15 fra Landet, saa at denne maatte overgive sig til ham. Den engelske Doctor giver det bedste Haab om Lieutenanterne Buhls og Oldelands Restitution. Deres brillante Opførsel under denne uheldige Affaire er min Pen for svag til at skildre Deres Majestæt. Lieutenanterne fog, Blom og Linde bidrog meget til denne Affaires ærefulde Begyndelse. Resten af Flotillens Redning tør jeg ene tilskrive deres gode Conduite. J det jeg er i den smertefulde Forfatning, at maatte tilstille Deres Majestæt denne allerunderdanigste Rapport, smigrer jeg mig med, at min naadige Konge, med et grandskende Blik, vil gjennemskue alle de Uheld, som tilstødte os, og erkjende dem af den Natur, at ingen Officier kunde afværge dem. - Orlogskibet Cressy d. 10 Julii 1811. Til Ankers paa Vingøe Sand. - Allerunderdanigst Falsen. - Deres Majestæt Kongen. Hans Majestæt beklager det Uheld disse Allerhøistsammes kjække og brave Søekrigere have havt, men erkjender desuagtet fuldkommen den Kjækhed, Aandsnærværelse og det gode Søemandskab, som samtlige Officierer og Mandskab have udviist, ligesom og at Premierlieutenant de Falsen atter ved denne Leilighed har givet Hans Majestæt Aarsag til at være vel tilfreds med Hans Forhold. Hovedqvarteer Frederiksberg Slot d. 16 Juli 1811. Bülow, Generalmajor, Hs. Majest. tienstgjørende GeneralAdjutant og Chef for General=Adjutant Staben, Commandeur af Dannebrog.